Hvad er psykisk vold?
Definitionen på psykisk vold er gentagende handlinger, der nedgør, ydmyger, manipulerer, krænker, skræmmer eller på anden måde psykisk skader offeret. Psykisk terror er et andet ord for psykisk vold, som i praksis dækker over den samme forbrydelse, blot i endnu mere voldsom grad.
Psykisk vold forekommer oftest i relationer, hvor parterne ser hinanden jævnligt eller tidligere har gjort det:
Parforhold
Ekspartnerforhold
Forældre og børn
Autoritetsrelationer, som f.eks. lærer og elev eller chef og medarbejder
Psykisk vold dømmes efter straffelovens § 243 og kan straffes med op til 3 års fængsel.